కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
విరుష్క రిసెప్షన్‌లో కుంబ్లే హుందాతనం
ముంబయిలో మంగళవారం రాత్రి గ్రాండ్‌గా జరిగిన విరాట్ కోహ్లి వివాహ విందుకి భారత జట్టు మాజీ ప్రధాన కోచ్ అనిల్ కుంబ్లే హాజరై ప్రత్యేక
TNN | Updated:
Dec 27, 2017, 02:14PM IST
విరుష్క రిసెప్షన్‌లో కుంబ్లే హుందాతనం
ముంబయిలో మంగళవారం రాత్రి గ్రాండ్&zwnj;గా జరిగిన విరాట్ కోహ్లి వివాహ విందుకి భారత జట్టు మాజీ ప్రధాన కోచ్ అనిల్ కుంబ్లే హాజరై ప్రత్యేక ఆకర్షణగా నిలిచాడు. సెయింట్ రెజిస్ హోటల్&zwnj;లో కళ్లు చెదిరే రీతిలో ఏర్పాటు చేసిన ఈ రిసెప్షన్&zwnj;కి బాలీవుడ్ ప్రముఖులతో పాటు భారత క్రికెటర్లు హాజరై వధూవరులకి శుభాకాంక్షలు తెలిపారు. సచిన్ తెందుల్కర్, సునీల్ గవాస్కర్, మహేంద్రసింగ్ ధోని, రోహిత్ శర్మ తదితరులు సతీ సమేతంగా ఈ విందుకి హాజరవగా.. అనిల్ కుంబ్లే కూడా తన సతీమణితో రిసెప్షన్&zwnj;&zwnj;కి వచ్చారు.
ఈ ఏడాది జూన్&zwnj;లో ఛాంపియన్స్ ట్రోఫీ ముగిసిన అనంతరం విరాట్ కోహ్లితో విభేదాలు కారణంగా కోచ్ పదవికి అనిల్ కుంబ్లే రాజీనామా చేసిన విషయం తెలిసిందే. అప్పట్లో వీరిద్దరి మధ్య పెద్ద స్థాయిలో గొడవ జరిగినట్లు కూడా వార్తలు వచ్చాయి. వీటికి బలం చేకూరుస్తూ.. అనిల్ కుంబ్లే పుట్టిన రోజున అందరు క్రికెటర్లు సోషల్ మీడియాలో శుభాకాంక్షలు చెప్తే.. విరాట్ కోహ్లి మాత్రం మిన్నకుండిపోయాడు. దీంతో వీరిద్దరి మధ్య దూరం చాలా పెరిగిపోయిందని అంతా అనుకున్నారు. కానీ.. కోహ్లి తన వివాహ విందుకి ఆహ్వానించగానే.. సతీసమేతంగా హాజరై అనిల్ కుంబ్లే హుందాతనాన్ని చాటుకున్నాడు.
రిసెప్షన్&zwnj;లో కూడా భారత క్రికెటర్లతో ఈ మాజీ కోచ్ మునుపటిలానే కలివిడిగా మాట్లాడినట్లు తెలుస్తోంది. కోచ్&zwnj;గా పనిచేసిన సమయంలో హెడ్&zwnj;మాస్టర్&zwnj;లా కుంబ్లే వ్యవహరిస్తున్నాడంటూ బీసీసీఐకి జట్టులోని ఆటగాళ్లంతా ఫిర్యాదు చేసిన విషయం తెలిసిందే. విరాట్ కోహ్లి సేన జనవరి 5 నుంచి దక్షిణాఫ్రికాతో జరిగే సిరీస్&zwnj;లో తప్పక విజయం సాధిస్తుందని ఇటీవల కుంబ్లే ధీమా వ్యక్తం చేశాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.